Mnohým slovenským fanúšikom sa konečne splní sen. Za koncertmi legendárnych Motörhead museli donedávna cestovať do okolitých krajín, alebo na európske festivaly. Vidieť Motörhead na domácej pôde (v NTC Aegon Aréne) a medzi svojimi bude mať neodolateľné čaro.
Motörhead – Rock Out
https://www.youtube.com/watch?v=v4b3MBkOx5k
Na svete existuje iba zopár kapiel, ktoré sú zárukou kvalitnej zotrvačnosti. Tak napríklad Rolling Stones, Iron Maiden a benzínom nasiaknutý Motörhead. Tí sa stali synonymom rock and rollu a bezstarostnej – divokej jazdy. Mimochodom práve skladbu Sympathy for the Devil od Rolling Stones plánujú Motörhead zaradiť na pripravovanú dosku Bad Magic. Tvorba kapely Motörhead je ako zo starej školy – rýchla a hlasitá. Publicisti po celom svete ju dekorujú ako úsečnú, stručnú, výstižnú a hrmotnú. Už po piatich rokoch existencie zložili nesmrteľnú skladbu Ace of Spaces, ktorá definovala charakteristický štýl kapely.
Motörhead – Ace of Spaces
Na svojom konte majú dvadsaťdva štúdiových zárezov, a ani po rokoch nerobia ústupky a výrazne nevybočujú zo svojich hudobných hodnôt. Napriek tomu, že má Lemmy Kilmister dlhotrvajúce zdravotné problémy, svoju kapelu nemieni opustiť, ani rozpustiť. V rozhovoroch pre médiách zvykne tvrdiť, že s hudbou a koncertmi prestane, až keď umrie. Kapela príde 17. februára 2016 na Slovensko aj so špeciálnymi hosťami: Saxon a Girlschool. Vstupenky sa budú predávať od augusta.